Správa z pracovnej cesty na valné zhromaždenie ECTP

Dátum: 6.10.2017

Miesto: OPEK, Vaartkom Urban Redevelopment Area, Leuven, Belgicko

Spracoval: Ing. Arch. Martin Baloga, PhD., predseda ZUUPS

Pracovné rokovanie postupovalo v zmysle zaslaného programu.

Hlavné body programu:

ESPRO 2020

Členovia konštatovali, že príprava deklarácií a základných princípov plánovania v európskom kontexte je hlavným účelom a prínosom ECTP pre jednotlivých členov. Zároveň potvrdili, že plánovania, rovnako ako príprava týchto dokumentov predstavuje neustály proces, ktorý je potrebné stále korigovať. Z tohto dôvodu sa pripomienky k sporným bodom ESPRO 2020 zobrali na vedomie a poverili ExCo ich prepracovaním a predložením na najbližšom jarnom zasadnutí GA ECTP.

K predbežne odsúhlasenému textu boli pripomienky predovšetkým k bodom o inkluzívnosti organizácie, prijímaniu nových členov a systému financovania. Diskusia sa venovala najmä vystúpeniu niektorých členov, spôsob ich opätovného prijatia a spôsobu prijímania nových členov. Zároveň sa konštatovalo, že súčasný systém financovanie je je vhodný pre pokrytie všetkých výdavkov ECTP.

PLANNING GUIDELINES

Tento plánovací dokument bol prijatý, s tým, že niektoré body sa ešte budú spresňovať. GA kládlo dôraz na členov, aby tieto princípy uplatňovali pri príprave legislatívy a študijných programov na školách.

ECTP AWARDS 2018

Téma pre udeľovanie cien na rok 2018:

Plánovanie letísk v metropolitných regiónoch

Prihlasovanie do marca 2018

GA zároveň konštatovalo, že ďalšie organizovanie týchto cien je potrebné zabezpečiť sponzorom.

Valné zhromaždenie 2018

Predbežný termín sa určil na máj 2018 v Orly, Francúzsko.

Podrobnejšia správa bude súčasťou valného zhromaždenia ZUUPS dňa 26.10.2017 v Bratislave.

Spracoval Martin Baloga